projecte-aina/catalan_government_crawling huggingface dataset:
Durant els propers cinc anys, l'INEFC de Lleida serà l'encarregat d'elaborar el Pla estratègic del Club Tennis Lleida gràcies a un acord de col·laboració signat per ambdues entitats.
L'equip de treball que durà a terme aquest projecte és el Grup d'Investigació Social i Educativa de l'Activitat Física i l'Esport de l'INEFC Lleida, liderat pel Dr.
L'objectiu principal del conveni és l'elaboració del pla estratègic del Club Tennis Lleida a partir de la informació inicial facilitada pel club i mitjançant el treball de camp i el diagnòstic que es realitzi.
El projecte es desenvoluparà en tres fases: anàlisi del club, diagnòstic de la situació i desenvolupament del pla estratègic.
L'acord ha estat presentat a les instal·lacions del Club Tennis Lleida, i ha comptat amb la presència del president del club, José Luis Solans; el director de l'INEFC Catalunya, Jordi Solà; el director del centre de Lleida, Alfredo Joven; Vicente Javaloyes, professor de l'INEFC i coordinador del projecte; i el gerent del Club de Tennis, Ángel Aguas.
Tots els presents han coincidit que aquest projecte és una iniciativa pionera dins de l'esport lleidatà.
Aquest projecte s'emmarca dins d'un projecte més global signat el mes de juny passat per les dues entitats, segons el qual es va establir un marc de col·laboració en temes de formació, recerca i intercanvi d'informació en l'àmbit de l'educació física i l'esport.
La previsió és que el pla estratègic del Club Tennis Lleida s'executi entre el 2020 i el 2025.
El projecte, que s'emmarca en un conveni de col·laboració entre ambdues entitats, vol ser un referent i una iniciativa pionera dins l'esport lleidatà
El professor Gonzalo Gil, ha estat entrevistat per un mitjà digital de Lleida, " Lleida.com " on explica la seva trajectòria de vida personal i professional.
Opina que en aquesta vida hem de ser menys Sant Jordis i més dracs.
Aquesta visió és quelcom que forma part d'ell mateix i que rarament coneixen els estudiants que el tenen i l'han tingut de professor, així com company o amics.
Us deixem l'entrevista en aquest enllaç: https://bit.ly/2lxZ0rG
Lia Moreno Simonet, millor expedient acadèmic de CAFE d'INEFC Barcelona, rep la distinció de mans del Dr.
Marc Morató Rufié, millor expedient acadèmic de CAFE d'INEFC Lleida, rep la distinció de mans del Dr.
Marc Morató Rufié, millor expedient acadèmic del doble grau de CAFE i Fisioteràpia, rep la distinció de mans del Dr.
Anna Gormaz Ribé, millor expedient acadèmic del doble grau Educació Primària i CAFE, rep la distinció de mans del Dr.
La cerimònia d'inauguració del Curs 2019-2020 va tenir lloc ahir, dia 1 d'octubre, a la Sala d'Actes de l'INEFC Barcelona, presidida pel Dr.
Gaspar Rosselló, delegat del rector per a Afers Acadèmics de la Universitat de Barcelona; Gerard Figueras, secretari general de l'Esport, i Jordi Solà, director de l'INEFC.
L'acte es va iniciar amb la presentació d'un resum de la memòria anual de l'INEFC del curs 2017-2018, per part del director, Jordi Solà.
Tot seguit va tenir lloc la Lliçó magistral, que enguany va impartir la Dra.
Gómez-Cabello va destacar la importància de mantenir-nos actius i incorporar rutines d'activitat física a la tercera edat per millorar la condició física general i evitar el consum de medicació.
Va remarcar la millora detectada en diferents paràmetres de salut d'aquelles persones que fan activitat física en edat avançada i el deteriorament lligat a hàbits de vida sedentaris.
Com a agraïment, Gerard Figueras li va lliurar el "Tors atlètic", de l'escultora Rosa Serra.
Com és costum en l'acte d'inauguració, els directors dels centres de Barcelona i Lleida, Xavier Iglesias i Alfredo Joven, van voler distingir els i les millors estudiants de la darrera promoció graduada: Lia Moreno Simonet, graduada en CAFE per l'INEFC Barcelona; Marc Morató Simonet, graduat en CAFE per l'INEFC Lleida; Ainhoa Iradie Armendáriz, graduada del doble grau CAFE i Fisioteràpia per l'INEFC Lleida, i Anna Gormaz Ribé, graduada en el doble grau en Educació Primària i CAFE per l'INEFC Lleida, van ser guardonats per haver obtingut el millor expedient acadèmic de la 7a promoció de CAFE i primera dels dobles graus en el curs 2018-2019.
A continuació, Gaspar Rosselló, en representació del rector de la UB, va dedicar unes paraules als assistents destacant la importància de l'excel·lència en l'estudi.
Tot seguit, Gerard Figueras, tot agraint la lliçó impartida, va voler destacar l'esforç del Govern per mantenir l'INEFC com a institució capdavantera i per fer possible la nova seu de l'INEFC dedicada als esports en el medi natural que s'ubicarà a la Seu d'Urgell.
Rosselló va declarar oficialment inaugurat el curs 2019-2020.
Comitè d'inauguració del Màster Internacional de Dret Esportiu
Colombia acogió la inauguració de la 2a.
Edició del Màster Internacional de Dret Esportiu amb 40 alumnes inscrits.
El professor de l'Inefc de Lleida, Dr.
Vicente Javaloyes va estar l'encarregat d'iniciar el mateix acompanyat del President del comitè, Sr.
Baltazar Medina, així mateix es va realitzar una primera reunió amb la voluntat de signar el conveni amb la Universitat de Colòmbia.
Trencar el tabú al voltant de l'homosexualitat i l'esport ha estat l'objectiu del IV Workshop Internacional "La igualtat en joc: LGTBI, educació física i esport", que ha tingut lloc el dissabte 16 de novembre a l'INEFC de Barcelona (es podran consultar els vídeos de la jornada al web del Workshop ).
La jornada es va iniciar amb el testimoni de Víctor Gutiérrez, el primer esportista d'elit en actiu que ha manifestat obertament la seva homosexualitat, i que va exposar, en primera persona la seva experiència.
Ilse Hartmann-Tews (Köln University, Alemanya), va presentar els resultats del primer estudi realitzat a Europa sobre la situació del col·lectiu LGTBI en l'àmbit de l'educació física i l'esport (es poden veure a web ).
Eric Anderson (Winchester University, Anglaterra), va descriure l'evolució històrica de la masculinitat en l'esport i va impulsar la reflexió sobre el nivell d'acceptació de l'homosexualitat que es produeix avui en dia.
Leanne Norman (Leeds Becket University, Anglaterra), va analitzar els elements de la cultura organitzativa dels clubs i entitats esportives que dificulten o faciliten el desenvolupament d'una cultura més inclusiva i va aportar diferents propostes d'intervenció per impulsar un entorn esportiu més respectuós i veritablement inclusiu.
Susanna Soler, van exposar les conclusions de la jornada i van presentar la web de la "LGTBI+EFD" (disponible al web de la Red ), on es poden trobar diferents recursos, articles i enllaços per seguir difonent el coneixement sobre el col·lectiu LGTBI en l'educació física i l'esport.
L'acte ha comptat amb el suport de la Red de investigación "LGBTI, educación física y deporte", impulsada pel Consejo Superior de Deportes, la Secretaria General de l'Activitat Física i l'Esport, la Diputació de Barcelona, l'Ajuntament de Barcelona i el COPLEFC.
Els i les assistents a la Jornada han valorat molt positivament la difusió del coneixement, la capacitat de transferència d'aquest coneixement en el dia a dia de les seves organitzacions, i la creació d'un espai de reflexió i visibilització del col·lectiu LGTBI en l'esport.
L'INEFC de Lleida, va participar en la primera edició de la Fira Cuida't de la població de Bellpuig, dins la Taula Rodona "QUIN HA DE SER EL NOSTRE ESPORT I PER QUÈ", amb la participació de Gonzalo Gil, professor d'INEFC i investigador en entrenament, que va fer de moderador, amb la Sra.
Divina Farreny, llicenciada en CAFiE, diplomada en infermeria i gerent de la Regió Sanitària de Lleida Alt Pirineu i Aran del Servei Ca talà de la Salut, el Sr.
Àlex Izquierdo, corredor d'ultraressistència, el Sr.
Sebastià Mas, professor d'INEFC i investigador en activitat física i salut i la Sra.
M. Lluïsa Salvia infermera de Sant Martí.
Durant la cloenda, l'alcalde de la població, Jordi Estiarte, va avançar que tindrà continuïtat per la bona acollida entre els visitants.
El director de l'organisme autònom de l'INEFC Catalunya, Jordi Solà, va signar un conveni de col·laboració amb la Fundació Renal Jaume Arnó, amb l'objectiu d'impulsar i fomentar de manera conjunta la recerca científica en matèries específiques d'activitat física, en pacients en qualsevol dels tractaments de la malaltia renal crònica.
La signatura va estar a càrrec del Sr.
Jordi Solà, director general de l'OA de l'INEFC i el Sr.
Ignacio Gràcia, director de la Fundació Renal Jaume Arnó.
Amb motiu del Dia Internacional per a l'eliminació de la violència envers les dones que se celebra el 25 de novembre, l'INEFC s'adhereix al Manifest del Món de l'Esport contra la Violència Masclista 2019 dins la campanya impulsada per la Secretaria General de l'Esport, entre altres institucions.
La campanya de difusió del Manifest vol arribar al màxim d'entitats esportives de tot Catalunya perquè facin la lectura pública en activitats esportives d'àmbit escolar, federat o universitari, de competició o de lleure, durant la setmana del 18 de novembre a l'1 de desembre.
En el cas de l'INEFC Barcelona, se'n farà lectura el dilluns 25 de novembre, dins l'acte que organitzarà la Comissió d'Igualtat al pavelló de parquet per mostrar el rebuig a la violència de gènere.
Posteriorment hi haurà l'actuació del grup de dansa de l'INEFC e-Motion.
En relació amb la campanya, l'endemà dimarts 26 de novembre d'11 a 12.30 h a la Sala d'Actes, es farà la conferència "Entre educació corporal i abús sexual.
Reflexions" a càrrec de Mariona Corbella de la Fundació EsportSalus.
Amb motiu del 25N, l'INEFC Barcelona ha creat un vídeo de sensibilització que podeu consultar al canal Youtube de l'INEFC.
Us animem a compartir-lo a les xarxes socials amb les etiquetes
Taula rodona sobre Circ i Esport organitzada per l'Associació de Professionals del Circ de Catalunya (APCC) a l'INEFC Barcelona el divendres 22 de novembre 2019 amb exalumnes del centre que s'han professionalizat en l'art del circ.
Hi participen Africa Llorens (Amer i Africa Cia.), Lara Renard (Cia.
Aquesta taula rodona s'organitza en el marc del cicle de xerrades sobre circ i diferents àmbits com ara l'escola, l'esport, societat i professionalització.
L'entrada és lliure i gratuïta.
Lloc: Aula 4 de l'INEFC Barcelona.
L'INEFC Lleida i l'INEFC Barcelona participen en l'enquesta de satisfacció als recents titulats i titulades de grau i màster 2019.
Així l'alumnat titulat del grau en CAFE i l'alumnat titulat dels màsters en Dret Esportiu, Dret Esportiu Internacional, Gestió Esportiva, MAFiS i RETAN podran donar la seva opinió sobre els estudis que acaben de finalitzar.
La valoració global de l'estudiantat sobre la titulació cursada és molt important per obtenir-ne informació per tal que els responsables acadèmics puguin prendre les decisions que permetin millorar la experiència de l'ensenyament en els propers cursos.
El treball de camp, el farà l'AQU Catalunya ja que, a més dels nostres centres, hi participen altres facultats del conjunt del sistema universitari públic català.
L'enquesta es durà a terme a través del correu electrònic i estarà activa al desembre i al gener.
Els resultats obtinguts es podran consultar a les pàgines de l'INEFC i d'AQU Catalunya.
Gràcies per fer-nos arribar la teva opinió!
En el seu número 138 (octubre-desembre de 2019) la revista Apunts.
Educació Física i Esports ha anunciat que a partir del proper número es publicarà només electrònicament.
Apunts és una revista científica multidisciplinària de l'Institut Nacional d'Educació Física de Catalunya que va néixer al 1985 i es publica trimestralment en català, castellà i anglès, amb un alt nivell d'exigència.
Empra el sistema de revisió externa mitjançant el mètode de doble-cec, està indexada a la Web of Science (ESCI), a Scopus i a les principals bases de dades.
Recentment, ha renovat el segell de qualitat per a revistes científiques de la FECYT.
Des de fa anys, tots els números de la revista Apunts ja es podien consultar en accés obert en les tres llengües de publicació.
Podeu consultar a Enllaços relacionats la Nota de l'editor: "Una transició necessària" i la Carta de la directora d'Apunts: "Cap a una millora de la revista", ambdós publicats al núm. 138, 4t trimestre de 2019.
Les jugadores de la secció de Rugbi del Club E. Inef lleida, dediquen el partit a la lluita contra el Càncer de Pit amb motiu del dia internacional de la lluita contra aquesta malaltia
Equip de Rugby del Club Inef Lleida amb personatge lleidatà "Lo Postureig"
El dissabte va tenir lloc el partit entre l'INEF Lleida i Hospitalet RC que es va dedicar a la AECC per a donar suport a la campanya de la lluita contra el càncer de pit.
Durant la jornada es vendireon productes per a recaptar fons per la recerca.
Les jugadores de l'INEF lluïen unes xapes que el popular Postureig de Lleida, editadó per aquesta ocasió.
Dia Internacional del Càncer de Pit
La formació aplicada en el medi
Un grup d'alumnes de 4t curs de l'INEFC de Lleida han realitzat una activitat de BTT, de l'assignatura "Ampliació d'Esports Emergents", a les poblacions d'Ainsa i Boltanya (Osca), acompanyats dels professors, Enrique Ballestero i Alfonso Blanco.
L'assignatura "Ampliació d'Esports Emergents" combina esport i natura, permetent a l'alumne experimentar sobre el terreny
Els educadors i les educadores fisicoesportius/ives poden dirigir, supervisar i avaluar la pràctica d'exercici físic, adaptat a les característiques, les necessitats i les preferències de persones de totes les edats, contribuint a l'adherència a les preinscripcions dels i les professionals sanitaris i al manteniment de la pràctica de l'activitat física regular.
Tot això dins del marc de desenvolupament de les competències recollides a la Resolució de 18 de setembre de 2018, de la Secretaria General d'Universitats, i en la legislació estatal i autonòmica que hi sigui aplicable.
D'altra banda, des de l'INEF de Catalunya s'està treballant perquè els seus dos centres, Lleida i Barcelona, modifiquin les competències del seu pla d'estudis per apropar-se a aquesta nova realitat, on s'estableixen recomanacions per verificar el títol oficial de grau en Ciències de l'Activitat Física i l'Esport.
Aquesta competència és una de les que hem d'incloure en aquesta modificació del títol que serà proposada ben aviat.
Aquesta és una gran oportunitat per reivindicar les competències dels i les graduats/des i llicenciats/des en Ciències de l'Activitat Física i l'Esport en l'àmbit de la salut ja que els reconeix una sortida professional que fins ara no estava reconeguda legalment.
L'INEFC ha participat un any més a la Festa de la Ciència que organitza l'Ajuntament de Barcelona enguany al Moll de la Fusta.
Investigadors i alumnat han organitzat diversos tallers i activitats per mostrar l'activitat investigadora del centre.
Així, joves i grans han pogut mesurar la velocitat en cursa, la seva força estirant una corda, comprovar com s'entrenen els astronautes a les estacions aeroespacials i fins i tot la velocitat del xut a porteria.
La festa, que s'ha plantejat al llarg dues jornades, 26 i 27 d'octubre, ha tingut una gran afluència de públic.
Els tallers de l'INEFC van rebre un gran nombre de visites de totes les edats molt interessades en la tasca investigadora que es desenvolupa al centre universitari tant de Barcelona com de Lleida.
L'objectiu d'aquesta Festa és donar a conèixer la tasca que duen a terme els equips de recerca científica als laboratoris del nostre país, així com despertar la vocació científica entre els més joves.
Enguany, més de 15.000 persones han participat en les diverses activitats proposades en aquest emblemàtic espai, un ampli ventall d'activitats amb formats diversos i en un ambient festiu i familiar que han permès l'intercanvi de coneixements entre científics i ciutadans.
Els graduats en CAFE es converteixen en peça imprescindible en els esports d'aventura vinculats al turisme
Juan M. Murua durant la seva xerrada
L'Inefc de Lleida ha acollit una xerrada sobre turisme esportiu, a càrrec del consultor Juan M. Murua, on ha explicat als alumnes les sortides professionals que es presenten en aquest àmbit donat que, cada cop més, incorporem experiències esportives en turisme d'aventura en general.
Les Jornades Científiques contribueixen a la formacó dels futurs professionals de l'Activitat Física i l'Esport
Cartell de les IX Jornades Científiques de l'INEFC de Lleida
L'objectiu principal és transmetre les produccions de les recerques en curs i les presentades.
Aquesta iniciativa contribueix considerablement a la formació dels futurs professionals de l'Activitat Física i l'Esport i ens estimula a tots envers el repte de la investigació científica que, avui, ja és imprescindible pels titulats superiors.
Per aquest motiu, la Junta de Recerca anima a participar-hi, desitjant que aquestes jornades, siguin profitoses i compartides per tots els qui formem part del col·lectiu acadèmic de l'INEFC de Lleida.
Les jornades comptaran amb la participació del senyor Isaac Guerrero, director adjunt de l'Àrea de Metodologia del FC Barcelona; la doctora Natàlia Balagué, PDI de l'INEFC-Barcelona i el doctor Angel Ric, PDI de l'INEFC Lleida, que ens mostraran una visió de la recerca aplicada en l'esport professional.
Els treballs que es presentaran seran: TAG (Treballs alumnes de Grau); TFG (Treballs Final de Grau); TFM (Treballs Final de Màster) i Projectes de Recerca.
Cada contribució comptarà amb 5 minuts per exposar davant del pòster corresponent.
Es premiaran els millors pòsters de TFG i TFM.
La visió de la recerca aplicada en l'esport professional per part de l'Àrea de Metodologia del FC Barcelona i l'INEFC
La Conferència Espanyola de Degans/es de Ciències de l'Activitat Física i Esports celebra que la publicació de les competències del grau en el BOE del mes de setembre de 2018 (Resolució de la Secretaría General de Universidades, BOE núm. 228, de 20.09.2019), auspiciada i treballada per la mateixa Conferència i l'Asociación Científica, hagi estat l'argument principal que ha esgrimit el Ministeri de Sanitat, Consum i Benestar Social, en la seva resposta a la consideració de l'exercici físic terapèutic i els seus límits.
Aquest fet destaca la importància d'haver aconseguit publicar les competències de la titulació.
El subdirector de recerca de l'INEFC de Lleida es marca com a objectiu atansar el coneixement dels diferents projectes d'investigació que té el Centre, a la societat amb l'objectiu de mostrar els treballs i les noves propostes en l'àmbit de l'Activitat Física i l'Esport
Resum de les IX Jornades Científiques de l'INEFC de Lleida
El Centre de l'INEFC de Lleida ha celebrat les IX Jornades Científiques, ques han estat inaugurades pel director general, de l'INEFC, Jordi Solà, el vicerector de Cultura i Extensió Universitària de la UdL, Joan Busqueta, el subdirector de Recerca de l'Inefc de Lleida, Pere Lavega i el director de centre, Alfredo Joven.
Dins dels seus parlaments, han coincidit que aquest esdeveni ment serveix per fer una posada en comú de coneixements i investigacions que permeten avançar cap a un alumnat més format i més rigorós pel que fa a la pràctica de l'Activitat Física i l'Esport.
La taula rodona ha abordat "la visió de la recerca aplicada en l'esport professional" amb la participació d'Isaac Guerrero, director adjunt de l'Àrea de Metodologia del FC Barcelona; la doctora Natàlia Balagué, PDI de l'INEFC-Barcelona i el doctor Angel Ric, PDI de l'INEFC Lleida, el col·loqui ha estat moderat la Dra.
Els més de 400 alumnes que han participat, han pogut preguntar en el torn obert de preguntes.
S'han presentat 36 pòsters i han rebut reconeixement tres treballs de final de grau (TFG) i un treball de final de màster (TFM).
Millors posters Treball Final de Grau (TFG)
PAU MONTANÉ VIDAL, amb el títol: "Estudi sobre l'evolució dels rescats de muntanya al Parc Nacional d'Aigüestortes i Estany de Sant Maurici"
Millors pòsters Treball Final de Màster (TFM)
ÉRIC VANDE VLIET GÓMEZ, amb el títol: "Factors que condueixen a la pràctica d'esports extrems"
36 pòsters mostren la part científica dels estudis d'Activitat Física i Esport a l'INEFC de Lleida
Jordi Solà en la signatura del Conveni de col·laboració.
Conveni de col·laboració i acord específic entre l'INEFC i la Universitat Catòlica de Santiago de Guayaquil, d'Equador, que col·laborarà en la impartició d'un mòdul en l'edició iberoamericana del Màster International Sports Law per al bienni 2019-2021.
Varen assistir a la reunió de signatura d'aquest acord l'economista Dr.
Mauro Toscanini (rector), l'enginyer Walter Mera (vicerector de Recerca i Postgrau) i el Dr.
Per part de l'INEFC, el director Sr.
Jordi Solà i el director del màster Dr.
Vicente Javaloyes, professor de l'INEFC Lleida.
L'edició digital de La Vanguardia, Junior Report, destinada a un púbilc jove, ha publicat en l'edició del mes de setembre l'article "Los profesionales de la actividad física se conjuran contra el sedentarismo en INEFC Barcelona", on es fa ressò de les conclusions de la I Jornada de Promoció de l'Activitat Física per a la Salut que va tenir lloc a l'INEFC Barcelona.
Els castells esdevenen voluntats personals per unir-se en una activitat plena de sentiments i de simbolisme, aspecte que és diferent per a cada persona
Imatge de la presentació amb la participació d'esquerra a dereta: Jaume Rutllan, regidor de l'Ajuntament de Lleida; Carles Puig-gros, president dels Castellers de Lleida; Pere Lavega, professor de l'INEFC de Lleida i coautor; Guillermo Soler, periodisca i coautor; Xavier Brotons, editor; Antoni Costes, professor de l'INEFC de Lleida i coautor
Els professors de l'Inefc de Lleida, Antoni Costes i Pere Lavega, presenten el volum IV de l'enciclopèdia Castellera, on han participat des de l'àmbit científic de l'Activitat Física i l'Esport.
Durant el seus parlaments han destacat el fonòmen casteller i l'han definit com la materialització d'un sentiment que neix de la persona i que comparteix un espai i un moment màgic que té com a resultat el castell humà.
L'acte ha comptat amb la presència del director general de l'Inefc Catalunya, Jordi Solà, així com el director del Centre de Lleida, Alfredo Joven, professorat, president dels Castellers De Lleida, Carles Puig•gros i regidor de Cultura i Ciutat, Jaume Rutllant.
Castellers De Lleida # inefcenmoviment # moncasteller.Podeu veure un resum en aquest enllaç: https://youtu.be/TDdwfkhXICE
Un quart volum que parla no només de la relació que té amb l'esport, sinó també de la importància en l'àmbit de relació social i cultural